Diari Oficial de la Generalitat Valenciana


Sumari del DOGV 4771, del 09-06-2004 (2004/5644)

ORDE de 25 de maig de 2004, de la Conselleria d'Infraestructures i Transport, per la qual es desplega el Decret 39/2004, de 5 de març, del Govern Valencià en matèria d'accessibilitat en l'edificació de pública concurrència.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4771

Data del DOGV
:   09-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5644


Data del document
:   25-05-2004

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * mitjans per a discapacitats
    * indústria del moble
    * reglamentació urbanística
    * edifici públic
    * ascensor
    * seguretat dels edificis
    * legislació
    * reglamentació de la construcció
    * material d'elevació

ORDE de 25 de maig de 2004, de la Conselleria d'Infraestructures i Transport, per la qual es desplega el Decret 39/2004, de 5 de març, del Govern Valencià en matèria d'accessibilitat en l'edificació de pública concurrència. [2004/X5644]
  
La Llei 1/1998, de 5 de maig, de la Generalitat, d'Accessibilitat i Supressió de Barreres Arquitectòniques, Urbanístiques i de la Comunicació ?publicada en el DOGV núm. 3.237, de 7 de maig- centrava el seu objecte a garantir l'accessibilitat al medi físic, en condicions tendents a la igualtat, a les persones discapacitades amb mobilitat reduïda o limitació sensorial.
  
A l'efecte articulava, entre altres mesures orientades cap a la consecució del dit objectiu, la necessitat de promoure disposicions normatives que fixaren l'establiment de criteris i requisits a fi de possibilitar l'ús d'instal·lacions, béns i servicis a les persones amb discapacitat.
  
A este propòsit, la disposició final primera de la mencionada llei facultava el conseller per a dictar les disposicions que foren necessàries per al seu desplegament.
  
En este sentit, el segon escaló normatiu i, en conseqüència, el desenrotllament directe i immediat de la precitada Llei 1/1998, s'ha materialitzat amb l'aprovació, pel Ple del Consell, del Decret 39/2004, de 5 de març, que desplegava la Llei 1/1998, en matèria d'accessibilitat en l'edificació de pública concurrència i en el medi urbà (DOGV núm. 4.709, de data 10 de març).
  
La present orde desplega, des d'un punt de vista eminentment tècnic, els continguts i postulats establits en el comentat Decret 39/2004, si bé enfoca el seu àmbit funcional a l'accessibilitat en l'edificació de pública concurrència exclusivament.
  
Per a la tramitació d'esta orde s'ha evacuat el tràmit d'audiència entre les associacions més representatives de col·lectius de persones discapacitades, i la resta d'entitats o institucions vinculades al sector de l'edificació.
  
En virtut d'això, i de conformitat amb el que s'ha exposat anteriorment,
  
ORDENE
  
Article únic
  
Que s'aproven les condicions d'accessibilitat en l'edificació de pública concurrència, que es contenen en l'annex I de la present orde.
  
Que s'aproven les condicions per als aparells elevadors especials, així com les condicions per als aparells sanitaris i accessoris, que es contenen en l'annex II de la present orde.
  
Que s'aproven, com a informació de referència, les dades antropomètriques i les dimensions de cadires de rodes i caminadors, que es contenen en l'annex-3 de la present orde.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 25 de maig de 2004
  
El conseller d'Infraestructures i Transport,
  
JOSÉ RAMÓN GARCÍA ANTÓN
  
Annex I
  
Condicions dels edificis
  
Capítol 1. Condicions funcionals
  
1. Accessos d'ús públic
  
Els espais exteriors de l'edifici hauran de disposar d'un itinerari entre l'entrada des de la via pública fins als principals punts d'accés de l'edifici, si és procedent fins a l'aparcament, i fins als edificis adjacents o associats que siguen de pública concurrència.
  
El nivell d'accessibilitat de l'itinerari exterior serà, almenys, el mateix que l'assignat a l'espai d'accés interior de l'edifici.
  
Els espais exteriors compliran el que disposa la disposició específica que desplega, en matèria d'urbanisme, la Llei 1/1998, de 5 de maig, de la Generalitat Valenciana.
  
Els mitjans per als accessos a l'interior de l'edifici, i les condicions o els paràmetres segons el nivell d'accessibilitat, són els següents:
  
 Nivell d'accessibilitat
  
 Adaptat Practicable
  
Els accessos per mitjà d'escales
  
exteriors s'hauran de complementar
  
per mitjà de rampes. Estos dos el
  
ements han de complir les condicions
  
específiques corresponents al seu nivell
  
contingut en l'apartat 2.2, circulacions
  
verticals, del present capítol. SÍ En accés
  
 principal
  
Per a accedir sense rampa des de l'espai
  
exterior a l'itinerari d'ús públic, el
  
desnivell màxim admissible serà de
  
0,12 m, salvat per un pla inclinat que
  
no supere un pendent del 25%. SÍ SÍ
  
2. Itineraris d'ús públic
  
2.1. Circulacions horitzontals:
  
Existirà un itinerari, amb el mateix nivell d'accessibilitat en tot el seu recorregut, des de l'accés exterior fins als nuclis de comunicació vertical.
  
Els corredors o altres espais de circulació i les seues condicions segons el nivell d'accessibilitat, són els següents:
  
 Nivell d'accessibilitat
  
 Adaptat Practicable
  
L'amplària lliure mínima serà de: 1,20 m 1,10 m
  
En els extrems de cada tram recte o
  
cada 10 metres o fracció es proveirà
  
d'un espai de maniobra on es puga
  
inscriure una circumferència
  
amb un diàmetre de: 1,50 m 1,20 m
  
En els corredors es permeten estrenyiments
  
puntuals de fins a una amplària d'1,00 m,
  
amb longitud de l'estrenyiment no superior
  
al 5% de la longitud del recorregut: NO SÍ
  
S'evitarà la col·locació de mobiliari o altres obstacles en els itineraris i els elements amb volada que sobreïsquen més de 0,15 m per davall dels 2,10 m d'alçària.
  
2.2. Circulacions verticals:
  
En zones d'ús públic de l'edifici es disposarà, almenys, de dos mitjans alternatius de comunicació vertical, ja siguen rampes, escales o ascensors. Els aparells elevadors especials es podran utilitzar en determinats casos, segons s'establix en l'apartat 2.2.4 del present capítol.
  
Els mitjans per a les circulacions verticals, i les condicions o els paràmetres segons el nivell d'accessibilitat, són els següents:
  
2.2.1. Rampes:
  
 Nivell d'accessibilitat
  
 Adaptat Practicable
  
La longitud de les rampes i el seu
  
corresponent pendent seran els següents:
  
- Fins a 3 metres de longitud màxima 10% 12%
  
- Major de 3 metres i fins a 6 metres
  
longitud màxima 8% 10%
  
- Major de 6 metres i fins a 9 metres
  
longitud màxima 6% 8%
  
L'amplària mínima lliure
  
d'obstacles serà de: 1,20 m 1,10 m
  
L'accés a portes des de rampes es
  
produirà des de replans plans horitzontals
  
que complisquen les condicions de
  
l'apartat 2.3. Portes, d'este capítol. SÍ SÍ
  
La distància mínima des de la línia d'unió
  
entre rampa i replà fins al buit de qualsevol
  
porta o corredor serà de 0,40 m. SÍ SÍ
  
Els replans intermedis tindran una longitud,
  
en línia amb la directriu de la rampa de: 1,50 m 1,20 m
  
2.2.2. Escales:
  
Els trams d'escala tindran com a mínim tres escalons.
  
Les condicions següents hauran de
  
complir-se en escales rectes i en les escales
  
corbes o compensades a partir de 0,40 m
  
del seu cantell interior:
  
- Amplària lliure mínima del tram 1,20 m 1,10 m
  
- Pla d'escala mínim 0,30 m 0,28 m
  
- Tàpia màxima 0,18 m 0,19 m
  
La suma del pla d'escala més el doble de la
  
tàpia serà major o igual que 0,60 m i menor
  
o igual que 0,70 m. SÍ SÍ
  
Les escales disposaran de tàpia tancada i
  
mancaran de bossell. Els escalons no se
  
solaparan. SÍ -
  
El nombre màxim de tàpies per tram serà de: 12 14
  
La distància mínima des de l'aresta de l'últim
  
escaló fins al buit de qualsevol porta
  
o corredor serà de 0,40 m. SÍ SÍ
  
Els replans intermedis tindran una longitud,
  
en línia amb la directriu de l'escala de: 1,50 m 1,20 m
  
L'alçària mínima de pas davall de les escales
  
en qualsevol punt serà de: 2,50 m 2,40 m
  
2.2.3. Ascensors:
  
La cabina tindrà en la direcció de qualsevol
  
accés o eixida una profunditat de: 1,40 m 1,20 m
  
L'amplària de la cabina en direcció
  
perpendicular a qualsevol accés o
  
eixida serà de: 1,10 m 1,00 m
  
Les portes, en la cabina i en els accessos
  
a cada planta, seran automàtiques.
  
El buit d'accés tindrà una amplària
  
lliure mínim de: 0,85 m 0,80 m
  
Davant el buit d'accés a l'ascensor,
  
es disposarà d'un espai lliure on es puga
  
inscriure una circumferència
  
amb un diàmetre de: 1,50 m 1,20 m
  
2.2.4. Aparells elevadors especials:
  
En obres de rehabilitació o reforma, en casos d'impossibilitat manifesta de disposar de rampa o ascensor, les escales s'hauran de complementar amb algun dels aparells següents:
  
- Cadires remuntadores d'escales.
  
- Plataformes remuntadores d'escales.
  
Les condicions d'estos equips es contenen en l'annex-2 de la present disposició.
  
2.3. Portes:
  
 Nivell d'accessibilitat
  
 Adaptat Practicable
  
A un costat i a l'altre de qualsevol porta
  
de l'itinerari, i en el sentit de pas, es
  
disposarà d'un espai lliure horitzontal, fora
  
de l'abatiment de portes, on es puga
  
inscriure una circumferència
  
de diàmetre: 1,50 m 1,20 m
  
L'alçària lliure mínima de les
  
portes serà de: 2,10 m 2,00 m
  
L'amplària lliure mínima de les
  
portes serà de: 0,85 m 0,80 m
  
L'obertura mínima en portes abatibles serà de 90º. El bloqueig interior permetrà, en cas d'emergència, el seu desbloqueig des de l'exterior. La força d'obertura o tancament de la porta serà menor de 30 N.
  
Per a l'accés a un edifici o local de pública concurrència, no poden considerar-se ni existir en exclusiva les portes de torniquets, els torniquets, ni les barreres, i haurà de disposar, a més, de portes abatibles o portes corredisses automàtiques.
  
3. Servicis higiènics
  
Els servicis higiènics s'ubicaran en recintes amb accessos que complisquen les condicions funcionals de les circulacions horitzontals, així com els següents paràmetres, segons el seu nivell d'accessibilitat:
  
 Nivell d'accessibilitat
  
 Adaptat Practicable
  
En les cabines d'inodor, dutxa o banyera,
  
es disposarà d'un espai lliure on es puga
  
inscriure una circumferència
  
amb un diàmetre de: 1,50 m 1,20 m
  
Les condicions dels aparells higiènics en espais adaptats, es contenen en l'annex-2 d'esta disposició.
  
4. Vestidors
  
Els vestidors s'ubicaran en recintes amb accessos que complisquen les condicions funcionals de les circulacions horitzontals, i els següents paràmetres segons el seu nivell d'accessibilitat:
  
 Nivell d'accessibilitat
  
 Adaptat Practicable
  
En les cabines dels vestidors es disposarà
  
d'un espai lliure on es puga inscriure una
  
circumferència amb un diàmetre de: 1,50 m 1,20 m
  
Els armaris de roba, taquilles, perxes, i estants destinats a usuaris de cadires de rodes, s'hauran de situar a una altura compresa entre 0,40 m i 1,20 m.
  
5. Àrees de consum d'aliments
  
Les àrees de consum d'aliments s'ubicaran en recintes amb accessos que complisquen les condicions funcionals de les circulacions horitzontals segons el seu nivell d'accessibilitat, així com les condicions següents:
  
La disposició del mobiliari s'ha de fer de forma que es respecten els espais de circulació que s'establix en el punt 2.1 d'este capítol, segons el nivell d'accessibilitat que li corresponga.
  
En les àrees de consum d'aliments adaptades es podrà habilitar, al costat de qualsevol taula, un espai amb unes dimensions mínimes de 0,80 m x 1,20 m per a l'allotjament de persones en cadira de rodes.
  
6. Àrees de preparació d'aliments
  
Perquè les àrees de preparació d'aliments puguen considerar-se de nivell practicable, hauran de reunir les condicions següents:
  
- Estar ubicades en recintes amb accessos i espais de circulació que complisquen amb el nivell practicable, segons s'establix en el present capítol.
  
- Disposar, davant cada equip o aparell, d'un espai lliure per a la realització de l'activitat, amb una profunditat mínima d'1,20 m.
  
7. Dormitoris
  
Perquè els dormitoris puguen considerar-se de nivell adaptat, hauran de reunir les condicions següents:
  
- Estar ubicats en recintes amb accessos i espais de circulació que complisquen amb el nivell adaptat, segons s'establix en el present capítol.
  
- Existirà un espai lliure on es puga inscriure una circumferència amb un diàmetre d'1,50 m.
  
- L'espai mínim d'aproximació al voltant dels llits, almenys en dos dels seus costats serà d'1,20 m.
  
- Els dormitoris s'ubicaran en plantes amb eixida d'emergència.
  
8. Places reservades
  
Perquè una plaça reservada puga considerar-se de nivell adaptat, l'àrea d'ocupació d'esta serà major o igual de 0,80 m x 1,20 m. L'àrea per a dos places serà major o igual d'1,60 m x 1,20 m si l'accés és frontal a les places, o d'1,60 m x 1,50 m si l'accés es produïx des d'un espai de circulació lateral a estes.
  
Les places estaran situades en un pla horitzontal, preferentment en el mateix nivell que els accessos, al costat de les vies d'evacuació.
  
9. Places d'aparcament
  
Perquè les places d'aparcament puguen considerar-se adaptades, les dimensions mínimes seran de 3,50 m x 5,00 m. En cas de places d'aparcament amb accés compartit, les dimensions mínimes de les places seran de 2,20 m x 5,00 m, amb l'espai d'accés d'1,50 m d'amplària que inclou tota la longitud de la plaça.
  
L'espai d'accés a les places d'aparcament adaptades estarà comunicat amb un itinerari d'ús públic independent de l'itinerari del vehicle.
  
Les places s'identificaran amb el símbol d'accessibilitat marcat en el paviment.
  
10. Elements d'atenció al públic i mobiliari
  
Perquè el mobiliari d'atenció al públic, barres o mostradors, es puguen considerar adaptats, tindran una zona que permeta l'aproximació a usuaris de cadires de rodes.
  
Esta zona haurà de tindre un desenrotllament longitudinal mínim de 0,80 m, una superfície d'ús situada entre 0,75 m i 0,85 m d'alçària, davall de la qual existirà un buit d'alçària major o igual de 0,70 m i profunditat major o igual de 0,60 m.
  
11. Equipament
  
Els mecanismes, els interruptors, els polsadors i semblants, sobre paraments situats en zones d'ús públic, es col·locaran a una alçària compresa entre 0,70 m i 1,00 m.
  
Les bases de connexió per a telefonia, dades i endolls sobre paraments situats en zones d'ús públic, es col·locaran a una alçària compresa entre 0,50 m i 1,20 m.
  
Els dispositius elèctrics de control de la il·luminació de tipus temporitzat estaran senyalitzats visualment per mitjà d'un pilot permanent per a la seua localització.
  
La regulació dels mecanismes o automatismes s'efectuarà considerant una velocitat màxima de moviment de l'usuari de 0,50 m/seg.
  
En general, els mecanismes i les ferramentes en zones d'ús públic, seran fàcilment manejables per persones amb problemes de sensibilitat i de manipulació, preferiblement de tipus palanca, pressió o de tipus automàtic amb detecció de proximitat o moviment.
  
La botonera dels ascensors, tant interna com externa a la cabina, se situarà entre 0,80 m i 1,20 m d'alçària, preferiblement en horitzontal. En l'interior de la cabina de l'ascensor no s'hauran d'utilitzar com a polsadors sensors tèrmics.
  
12. Senyalització
  
En els accessos d'ús públic amb nivell adaptat existirà:
  
- Informació sobre els accessos a l'edifici, amb indicació de la ubicació dels elements d'accessibilitat d'ús públic.
  
- Un directori dels recintes d'ús públic existents en l'edifici, situat en els accessos adaptats.
  
En els itineraris d'ús públic amb nivell adaptat existirà:
  
- Cartells en les portes dels despatxos d'atenció al públic i recintes d'ús públic.
  
- Senyalització del començament i final de les escales o rampes, així com de les baranes, per mitjà d'elements o dispositius que informen a disminuïts visuals i amb l'antelació suficient.
  
- En l'interior de la cabina de l'ascensor, existirà informació sobre la planta a què correspon cada polsador, el nombre de planta en què es troba la cabina i obertura de la porta. La informació haurà de ser doble, sonora i visual.
  
- La botonera, tant interna com externa a la cabina, disposarà de números en relleu i indicacions escrites en braille.
  
Capítol 2. Condicions de seguretat
  
1. Seguretat d'utilització
  
Els paviments han de ser d'esvarada reduïda, especialment en recintes humits i en l'exterior. No tindran desigualtats acusades que puguen induir a entropessar ni perforacions o reixetes amb buits majors de 0,80 cm de costat, que poden provocar l'enclavatge de tacons, bastons o rodes. El manteniment del paviment haurà de conservar les condicions inicials d'este.
  
Els itineraris hauran de ser el més rectilinis possibles, amb el menor nombre d'entrants i ixents, i es conservarà, almenys, la continuïtat en un dels paraments per a facilitar l'orientació dels invidents amb bastó. Amb este objecte i amb el d'evitar que les cadires de rodes se n'isquen, les rampes estaran limitades lateralment per un sòcol de 0,10 m.
  
Les portes corredisses no s'hauran de col·locar en itineraris d'ús públic, excepte les automàtiques, que hauran d'estar proveïdes de dispositius sensibles per a impedir el tancament mentre el seu llindar estiga ocupat.
  
Les superfícies envidrades fins al paviment, hauran d'estar senyalitzades per a advertir de la seua presència per mitjà de dos bandes, formades per elements continus o discontinus a intervals inferiors a 5,00 cm, situada la superior a una alçària compresa entre 1,50 m i 1,70 m i la inferior entre 0,85 m i 1,10 m, mesures des del nivell del sòl. També hauran d'estar senyalitzades les portes que no disposen d'elements com ferramentes o marcs que les identifiquen com a tals.
  
S'hauran de disposar baranes o proteccions quan existisquen canvis de nivell superiors a 0,45 m. Les baranes o les proteccions tindran una alçària mínima de 0,90 m quan donen a espais amb desnivells de fins a 3,00 m, i d'1,05 m en desnivells superiors. En zones d'ús públic les baranes no permetran el pas entre els seus buits d'una esfera de diàmetre major de 0,12 m, ni seran escalables.
  
Les escales i les rampes de longitud superior a 3,00 m, es dotaran de baranes amb passamans situats a una alçària compresa entre 0,90 m i 1,05 m. Les rampes tindran un segon passamans a una alçària entre 0,65 m i 0,75 m. Els passamans tindran un disseny equivalent a un tub de diàmetre entre 4,00 cm i 5,00 cm, sense elements que interrompen l'esvarada contínua de la mà, separat de la paret més pròxima entre 4,50 cm i 5,50 cm.
  
La cabina d'ascensor disposarà de passamans a l'interior a 0,90 m d'alçària.
  
2. Seguretat en situacions d'emergència
  
Dins dels plans d'evacuació dels edificis, per situacions d'emergència, estaran previstes les possibles actuacions per a l'evacuació de les persones disminuïdes, ajudes tècniques a disposar espais protegits en espera d'evacuació.
  
En els edificis que hagen de tindre sistemes d'alarma, estos seran de dos tipus: sonor i visual. L'existència de zones en què poden no ser efectius estos sistemes, s'haurà de preveure en els plans d'evacuació.
  
ANNEX II
  
Condicions dels aparells i accessoris
  
1. Aparells elevadors especials
  
1.1. Plataformes elevadores
  
En les zones d'embarcament i desembarcament, es disposarà d'un espai lliure horitzontal on es puga inscriure una circumferència d'1,50 m de diàmetre, connectats a un itinerari, almenys, de nivell practicable.
  
L'equip ha de permetre l'accés autònom a usuaris de cadires de rodes. En el cas que dispose de rampes abatibles d'accés, estes no superaran el pendent del 15%.
  
La plataforma amb una dimensió en planta no menor d'1,20 m x 0,80 m estarà dotada de paviment antiesvarada i barres de protecció que impedisquen la caiguda de l'usuari. Tindrà una capacitat de càrrega mínima de 250 kg. Es disposaran dispositius anticisallament i antixafada davall la plataforma.
  
Els comandaments s'ubicaran a una alçària compresa entre 0,90 m i 1,20 m. Es disposaran estacions de crida i reenviament en cada desnivell que servisca la plataforma.
  
Les altres característiques tècniques de les plataformes s'ajustaran al que disposa la normativa vigent en la matèria.
  
1.2. Plataformes remuntadores d'escales
  
En les zones d'embarcament i desembarcament, es disposarà d'un espai lliure horitzontal on es puga inscriure una circumferència d'1,50 m de diàmetre, connectats a un itinerari, almenys, de nivell practicable.
  
L'equip ha de permetre l'accés autònom a usuaris de cadires de rodes. En el cas que dispose de rampes abatibles d'accés, estes no superaren el pendent del 15%.
  
La plataforma amb una dimensió en planta no menor d'1,20 m x 0,80 m, estarà dotada de paviment antiesvarada i barres de protecció que impedisquen la caiguda de l'usuari. Tindrà una capacitat de càrrega mínima de 250 kg.
  
El rail sobre el qual es trasllada la plataforma tindrà un pendent màxim de 40º, estarà fermament ancorat i protegit de possibles contactes indirectes. L'escala per la qual es desplaça la plataforma tindrà una amplària igual o major que 1,20 m.
  
Els comandaments s'ubicaran a una alçària compresa entre 0,90 m i 1,20 m. Es disposaran estacions de crida i reenviament en cada planta.
  
Les característiques de les plataformes s'ajustaran al que disposa la normativa vigent en la matèria.
  
2. Aparells sanitaris i accessoris en espais adaptats
  
2.1. Inodors
  
L'alçària del seient estarà compresa entre 0,45 m i 0,50 m.
  
Es col·locaran de forma que la distància lateral mínima a una paret o a un obstacle siga de 0,80 m. L'espai lliure lateral tindrà un fons mínim de 0,75 m fins al cantell frontal de l'aparell, per a permetre les transferències als usuaris de cadires de rodes.
  
Haurà d'estar dotat de respatller estable. El seient disposarà d'obertura davantera per a facilitar la higiene i serà d'un color que contraste amb el de l'aparell.
  
Els accessoris se situaran a una alçària compresa entre 0,70 m i 1,20 m.
  
2.2. Lavabo
  
L'alçària estarà compresa entre 0,80 m i 0,85 m.
  
Es disposarà d'un espai lliure de 0,70 m d'alçària fins a un fons mínim de 0,25 m des del cantell exterior, a fi de facilitar l'aproximació frontal d'una persona en cadira de rodes.
  
Els accessoris se situaran a una alçària compresa entre 0,70 m i 1,20 m.
  
2.3. Bidet
  
L'alçària del seient estarà compresa entre 0,45 m i 0,50 m.
  
Els accessoris se situaran a una alçària compresa entre 0,70 m i 1,20 m.
  
2.4. Banyera
  
L'alçària del cantell superior de la banyera estarà compresa entre 0,45 m i 0,50 m, i hi haurà un banc o superfície de transferència a esta mateixa alçària.
  
El fons de la banyera serà antiesvarada.
  
2.5. Dutxa
  
El sòl de la dutxa serà continu amb el del recinte. Els pendents cap a l'albelló seran com a màxim del 2%. La seua superfície serà antiesvarada.
  
Es dotarà de seient abatible fixat a la paret, situat a una alçària compresa entre 0,45 m i 0,50 m, amb una profunditat de seient compresa entre 0,40 m i 0,50 m. Si la distància des del cantell davanter del seient a la paret és major de 0,50 m, es disposarà de respatller.
  
2.6. Aixetes
  
Seran de tipus automàtic amb detecció de presència o manuals monocomandament amb palanca allargada. No s'instal·laran aixetes de volant pel difícil maneig ni les de polsador que exigisquen gran esforç de pressió.
  
En la banyera i la dutxa, l'alçària horitzontal tant des de l'interior com des de l'exterior en posició assegut serà igual o menor que 0,60 m en alçària horitzontal i amb alçària vertical comprés entre 0,70 m i 1,20 m.
  
2.7. Barres de suport
  
La secció de les barres serà preferentment circular i de diàmetre comprés entre 3,00 cm i 4,00 cm. La separació de la paret o un altre element estarà compresa entre 4,50 cm i 5,50 cm El seu recorregut serà continu, amb superfície no esvarosa.
  
Les barres horitzontals es col·locaran a una alçària compresa entre 0,70 m i 0,75 m del sòl, amb una longitud entre 0,20 m i 0,25 m major que el seient de l'aparell.
  
Les barres verticals es col·locaran a una alçària compresa entre 0,45 m i 1,05 m del sòl, 0,30 m per davant del cantell de l'aparell, amb una longitud de 0,60 m.
  
Annex III
  
Dades antropomètriques i dimensions
  
de cadires de rodes i caminadors
  
Perquè els edificis puguen ser utilitzats de forma autònoma i segura per la població, s'ha de prestar especial atenció als col·lectius de persones amb mobilitat reduïda. Els col·lectius considerats són els següents:
  
- Persones ancianes.
  
- Persones amb dificultats per a deambular.
  
- Persones usuàries de cadires de rodes.
  
Les dades antropomètriques característics que cal considerar als efectes de la present disposició i les dimensions antropomètriques de cadires de rodes i caminadors es contenen en els apartats següents:
  
1. Paràmetres antropomètrics
  
La diversitat de característiques humanes junt amb la seua variació al llarg de la vida, determina que hagen de ser utilitzats valors antropomètrics característics i s'utilitzen en esta disposició un percentil del 95, i es dona així resposta a una majoria dels possibles usuaris. A continuació s'inclouen els paràmetres antropomètrics per als col·lectius considerats en el present annex.
  
1.1. Persones ancianes: dimensions antropomètriques estimades de persones majors de 65 anys, en mm.
  
 Hòmens Dones Global
  
1. Estatura dret 1.730 1.598 1.689
  
2. Estatura assegut 287 205 146
  
3. Alçària des dels ulls, dret 1.610 1.516 1.584
  
4. Alçària des dels ulls, assegut 686 726 865
  
5. Alçària des dels colzes, dret 1.330 900 1.053
  
6. Alçària des dels colzes, assegut 948 245 855
  
7. Amplària de muscles 951 692 457
  
1.2. Persones amb dificultats per a deambular: dimensions antropomètriques estimades de persones amb dificultats per a deambular majors de 17 anys en mm.
  
 Hòmens Dones Global
  
1. Estatura dret 1.794 1.659 1.754
  
2. Estatura assegut 010 666 671
  
3. Alçària des dels ulls, dret 1.682 1.567 1.648
  
5. Alçària des dels colzes, dret 1.135 1.043 1.107
  
7. Amplària de muscles 418 349 381
  
1.3. Persones usuàries de cadires de rodes: dimensions antropomètriques estimades de les persones usuàries de cadira de rodes en mm.
  
 Hòmens Dones Global
  
1. Estatura assegut 1.382 1.319 1.368
  
2. Alçària des dels ulls 1.259 1.205 1.244
  
3. Alçària des dels colzes 491 306 456
  
4. Alçària des dels genolls 520 342 250
  
5. Alçària des de la punta del peu 168 190 \_\_
  
2. Dimensions cadires de rodes i caminadors
  
Les dimensions totals màximes de les cadires de rodes i caminadors, als efectes de disseny d'espais i elements constructius és la següent:
  
2.1. Dimensions de cadires de rodes en mm.
  
Amplària total 700
  
Longitud total 1.200
  
Alçària total 1.090
  
2.2. Dimensions de caminadors en mm.
  
Amplària total 640
  
Radi de gir 790
  
Conselleria de Cultura, Educació i Esport